കേരള അസോസിയേഷന് ഓഫ് ഡാളസ് ഭാരതത്തിന്റെ 75ാം സ്വാതന്ത്ര്യ ദിനം ആഘോഷിച്ചു ഡാളസ് : കേരള അസോസിയേഷന് ഓഫ് ഡാളസ് ഭാരതത്തിന്റെ 75ാം സ്വാതന്ത്ര്യ ദിനം ആഘോഷിച്ചു. അസോസിയേഷന് മന്ദിരയങ്കനത്തില് ഓഗസ്റ്റ് 15 രാവിലെ 10ന് അസോസിയേഷന് പ്രസിഡന്റ് ഡാനിയേല് കുന്നേല് ഇന്ത്യന് ദേശീയ പതാക ഉയര്ത്തി. അസോസിയേഷന് സെക്രട്ടറി പ്രദീപ് നാഗനൂല്, ഐസിഇസി സെക്രട്ടറി ജോസ് ഓച്ചാലില്, ട്രഷറര് ഷിബു ജെയിംസ്, മെന്പര് ഷിപ് ഡയറക്ടര് ദീപക് മഠത്തില്, ലൈബ്രറി ഡയറക്ടര് ഫ്രാന്സിസ് തോട്ടത്തില്, പിക്നിക് ഡയറക്ടര് സാബു മാത്യു, എഡ്യൂക്കേഷന് ഡയറക്ടര് ലേഖ നായര് എന്നിവര് ചേര്ന്ന് ദേശീയ ഗാനം ആലപിച്ചു. കേരള അസോസിയേഷന് ഓഫ് ഡാളസിന്റെ എക്സിക്യൂട്ടീവ് മെംബേര്സും, ഐസിഇസിയുടെ എക്സിക്യൂട്ടീവ് മെംബേര്സും സ്വാതന്ത്ര്യ ദിന പരിപാടിയില് പങ്കെടുത്തു. ആളുകള് ഒത്തുചേരുന്നത് രോഗ വ്യാപനത്തിന് വഴിവക്കുമെന്ന കാരണത്താല് തികഞ്ഞ ജാഗ്രതയോടെ പരിമിതമായ ആളുകളെ മാത്രം പങ്കെടുപ്പിച്ചു കൊണ്ടാണ് അസോസിയേഷന് സ്വാതന്ത്ര്യദിന പരിപാടി നടത്തിയത്. പ്രതിസന്ധികളും പ്രയാസങ്ങളുമില്ലാതെ സ്വാതന്ത്ര്യദിന ആഘോഷ പരിപാടി അടുത്ത വര്ഷമെങ്കിലും നടക്കുമെന്ന പ്രതീക്ഷ പ്രസിഡന്റ് ഡാനിയേല് കുന്നേല് തന്റെ പ്രസംഗത്തില് പങ്കുവയ്ക്കുകയുണ്ടായി. ജീവിക്കുന്ന നാട്ടില് നിന്നു കൊണ്ടു ജനാട്ടിലെ സ്വാതന്ത്ര്യ സമരസേനാനികളെ സ്നേഹാദരങ്ങളോടെ ഓര്മ്മിപ്പിക്കുന്ന ദിനം കൂടിയാണെന്ന് പ്രസിഡന്റ് തന്റെ പ്രസംഗത്തില് കൂട്ടിചേര്ത്തു.റിപ്പോര്ട്ട്: അനശ്വരം മാന്പിള്ളി